Испити за возаче ADR возила убудуће ће се одржавати на следећи начин:

* До даљег су обустављени испити за обнову знања; накнадно ћете бити обавештени о термину почетка испита за обнову знања;
* Електронска пријава испита вршиће се као и до сада, понедељком до 8:00 ч;
* Испит основног познавања транспорта опасне робе за кандидате који **не** полажу специјалистички испит одржаваће се уторком у два термина: од 12:00 ч. и 14:00 часова следећих датума: 26.05.2020, 09.06.2020, 23.06.2020, 14.07.2020, 28.07.2020, 11.08.2020, 25.08.2020. године;
* Испит основног познавања транспорта опасне робе ако после њега следи **специјалистички** испит одржаваће се средом, у два термина: од 12:00 ч. и од 14:00 ч. и то: 27.05.2020, 10.06.2020, 24.06.2020, 15.07.2020, 29.07.2020, 12.08.2020, 26.08.2020. године;
* Максимални број кандидата по једном испиту је 18 (осамнаест); дневно је максимални број 36 кандидата;
* Списак кандидата за полагање тј. распоред полагања испита биће формиран по хронолошком редоследу пријављивања кандидата;
* Распоред полагања испита министарство ће достављати до 12 часова понедељком;
* Ако буде више пријављених кандидата него што су дозвољени капацитети, кандидати за које није било места моћи ће да полажу испит у четвртак и петак исте недеље, такође од 12ч. и 14. ч.; организатори обуке добиће обавештење понедељком на дан пријављивања до 12 часова, да ли су њихови кандидати у групи која полаже у уторак и среду или ће полагати у четвртак и петак ако је број за уторак и среду попуњен;
* Кандидати све време током боравка у згради СИВ 3 морају носити заштитне маске и рукавице;
* Кандидати након пријављивања код службе обезбеђења и након предаје захтева на писарници треба да изађу испред зграде и да напољу на прописаном одстојању од два метра од других људи сачекају позив за улазак у зграду који ће бити пола сата пре термина испита;
* Кандидати који полажу специјалистички испит неће напуштати салу након завршетка првог дела испита; потребно је да на свом месту сачекају резултат првог дела испита а у случају да су положили, добиће следећи тест;
* Кандидати након попуњавања теста предају тест комисији и на свом месту треба да сачекају прегледање теста и резултат испита;
* Одмах након завршетка испита и након што комисија саопшти канидату резултат испита, кандидат треба да напусти зграду сам, без сачекивања других кандидата и без задржавања у ходницима;
* За кандидате који су одслушали обуку у периоду од 19. фебруара 2020. г. до 14. маја 2020. г. организује се ванредни испит 19. и 20. маја 2020. године; електронску пријаву за ове кандидате потребно је послати до понедељка 18.05.2020. г. у 8:00 часова;

Министарство грађевинарства, саобраћаја и инфраструктуре

Сектор за ваздушни саобраћај и транспорт опасне робе

Одсек за транспорт опасне робе

Омладинских бригада бр.1

11070 Нови Београд

Телефон:  +381 11 312 27 80

e-mail: tor@mgsi.gov.rs